gl pt ca gl gl pt gl es gl gl gl gl gl gl gl gl gl gl gl gl gl pt gl gl gl gl gl gl pt es gl gl gl es gl gl gl gl gl gl gl it gl gl pt gl gl gl gl gl en gl es gl gl it pt pt en en pt gl it en gl en en en gl en en gl en gl gl it gl es
Galicia modo ON.- A Pedronía: o camiño xacobeo que conduce a Padrón. | Galicia modo ON
por Susana Otero 26 Agosto 2015 Camiño de Santiago Camiño Portugués Camilo José Cela Concello de Padrón cultura Fonte do Carme galicia Haffa Iria Flavia Mar de Arousa Rio Ulla Padrón Palestina Pedrón Pedronía Pementos de Herbón peregrinos Rosalía de Castro Santiago Apóstolo Santiago de Compostela Santiaguiño do Monte turismo Xacobeo
Que o Camiño de Santiago, dentro das súas múltiples variedades é hoxe por hoxe produto estrela do turismo en Galicia, é unha das afirmacións máis rotundas que poderíamos facer dende este blog .
O Camiño Francés, o Camiño Portugués, a Vía da Prata, o Camiño do Norte, o Camiño Primitivo, o Camiño Fisterra-Muxía ou a Ruta do Mar de Arousa-Río Ulla son algunhas das rutas xacobeas máis populares e transitadas por milleiros de peregrinos cada ano, mais a ruta da que imos falar hoxe é coñecida como a PEDRONÍA e trátase da única ruta peregrina que conduce á vila de Padrón, a primeira vila galega que (segundo a lenda) acolleu os restos fúnebres de Santiago Apóstolo, antes de que estes fosen trasladados á Catedral de Santiago.
Pero antes de continuar falando da Pedronía, pode que vos fagades unha pregunta: ¿Que aconteceu en Padrón, para que existise unha ruta histórica de peregrinaxe?
Conta a lenda que á volta do apóstolo Santiago a Palestina (logo de estar predicando polas nosas terras) este foi decapitado e, ante tal feito, os seus discípulos Teodoro e Atanasio quixeron enterrar ao seu mestre no lugar onde en vida predicou o Evanxeo. Para tal fin, guiados por unha estrela e un anxo, navegaron nunha barca de pedra dende Haffa ata a costa galega, continuando ao seu paso pola ría de Arousa e río Ulla ata atracar a barca en Padrón, amarrándoa ao coñecido Pedrón, ara romana que da nome á vila e símbolo da mesma, situado no altar maior da igrexa de Santiago de Padrón.
Consérvanse testemuños en antigos escritos que confirman a existencia dunha ruta de peregrinaxe a Padrón dende a Idade Media, ruta que era realizada por gran cantidade de peregrinos que, logo da súa chegada a Santiago de Compostela, e desexosos de coñecer os restos do traslado do corpo do apóstolo (o Pedrón e a barca de pedra) se achegaban a Padrón movidos pola fe.
En base a isto, a Pedronía, a pesar de non ser unha das rutas máis popularizadas, posúe un rico trasfondo histórico e unha forte vinculación coas rutas xacobeas á capital galega, mesmo poderíamos dicir que este é o camiño conduce ás orixes do Camiño de Santiago.
Dende o ano 2010 a Pedronía é expedida polo Concello de Padrón aos peregrinos tras a súa chegada a Padrón solicitan dito diploma na Oficina de Turismo, no Albergue de Peregrinos o unas dependencias municipais.
Os requisitos para a obtención da Pedronía na actualidade son bastante flexibles, pois non é obrigatorio comezar o camiño nun punto determinado, aínda que sí é preciso camiñar un mínimo de 18 quilómetros. Ademáis de a pé, tamén se pode acadar a Pedronía en bicicleta, a cabalo ou pola ruta fluvial da ría de Arousa e o Río Ulla.
Cómpre non esquecer que para a xustificación da peregrinaxe a Padrón faise preciso contar cunha proba selada de ter percorrido os quilómetros requeridos. En ocasións os peregrinos do Camiño Portugués adoitan solicitar a Pedronía ao seu paso pola vila amosando a súa carta de credenciais, aínda que existe a “Carta para a obtención da acreditación de Pedronía”.
Acreditación oficial para a obtención da Pedronía
Unha vez chegados á vila de Padrón para a obtención da Pedronía son recomendables as visitas ao Pedrón, á Igrexa de Santa María de Iria Flavia, á Fonte do Carme e Santiaguiño do Monte.
Na web do Concello de Padrón pódense consultar os detalles para a obtención da Pedronía
Como remate a este post, ademáis de animarvos á obtención da Pedronía gustaríanos compartir instantáneas de algúns dos lugares máis encantadores de Padrón que non deberíades deixar de visitar, pois Padrón, ademáis do Camiño de Santiago e os pementos de Herbón, conta con un interesante patrimonio cultural.
Convento do Carme        Dornas no río Sar
Xardín Botánico-Artístico de Padrón
Homenaxe a Camilo José Cela  Homenaxe ás sementeiras no Casco Antigo de Padrón
Igrexa de Santiago de Padrón e Monumento a Rosalía de Castro.
Deixar unha resposta Cancelar a resposta
Escribe aquí o teu comentario ...
introduce os teu datos ou preme nunha das iconas:
Correo-e (obrigatorio) (o enderezo non será publicado)
Estás a comentar desde a túa conta de WordPress.com. ( Sair /  Cambiar )
Estás a comentar desde a túa conta de Twitter. ( Sair /  Cambiar )
Estás a comentar desde a túa conta de Facebook. ( Sair /  Cambiar )
Notificarme os novos comentarios por correo electrónico.
Recibir notificación dos novos artigos por correo electrónico.
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Únete aos outros 41 segidores
Already have a WordPress.com account? Log in now.
View post in Reader
Escribe un comentario ...
A %d blogueros les gusta esto: